Պաուլ Լեպպին

Պաուլ Լեպպին (, 27 նոյեմբերի, 1878, Պրահա - 10 ապրիլի, 1945, Պրահա), չեխ գրող, արձակագիր, դրամատուրգ, բանաստեղծ, թարգմանիչ։ Գրել է գերմաներեն։

Կենսագրություն 
Ծնվել է Մորավիայից գաղթածների ընտանիքում։ Ծնողների համեստ եկամուտները պատանունուն հնարավորություն չէին տալիս սովորել համալսարանում։ Նա ստիպված էր աշխատանքի անցնելու հեռագրատանը։ Ծառայությունը թողել է թույլ առողջության պատճառով։ Եղել է «Գարուն» () և «Մենք» () գրական ամսագրերի գլխավոր խմբագիր։ Այդ ամսագրերում հրատարակել է Պրահայի՝ գերմաներեն լեզվով գրող հեղինակաների (Մ. Ռ. Ռիլկե, Ս. Ցվեյգ) աշխատանքները։

Համարվել է պրահյան բոհեմի ոչ պաշտոնական «թագավոր»։ Ընկերություն է արել Ալեքսանդր Մոիսիի, Գուստավ Մայրինկի հետ։ Թարգմանել է չեխերենից, որպես միջնորդ է հանդես եկել չեխական և գերմանական մշակույթների միջև։ Եղել է Յոհաննես Ուրցիդիլի և այլոց կողմից ստեղծված Չեխոսլովակիայի գրողների միության քարտուղար։

Հիտլերականների կողմից Պրահան օկուպացնելուց հետո ձերբակալվել է, հարցաքննվել է և որոշ ժամանակ բանտարկվել։ Դա վատթարացրել է առանց այդ էլ թույլ առողջությունը։ Գրողների միությունը ցրել են, Լեպպինը մնացել է առանց ապրուստի։ Նրա կինն արտաքսվել էր Գերմանիա, որտեղ էլ շուտով մահացել է։

Ստեղծագործությունը 
Լեպպինի ստեղծագործությունները քննադատվել են Պրահայում, ավելի լավ են ընդունվել Բեռլինում և Վիեննայում։ Նա չի հասկացվել նաև ավելի երիտասարդ գործընկերների կողմից (Ֆրանց Կաֆկա, Մաքս Բրոդ), որոնք նրա մեջ տեսնում էին հին Պրահայի երազանքներով տարված երգչի։

«Սևերինի ուղին խավարում» վեպում (1914) Պրահան ներկայացրել է դևի կերպարանքով՝ էքսպրեսիոնիստական ոճով։

Լեպպինի արձակը թարգմանվել է անգլերեն և չեխերեն լեզուներով։ Նա Յոհան Շիլլերի հիշատակի մրցանակի դափնեկիր է (1934)։

Մատենագրություն 
 Die Türe des Lebens (1901, վիպակ)
 Glocken, die im Dunkel rufen (1903, բանաստեղծություն)
 Daniel Jesus (1905, վեպ)
 Der Berg der Erlösung (1908, վեպ)
 Severins Gang in die Finfternis (1914, վեպ)
 Hüter der Freude (1918, վեպ)
 Venus auf Abwegen (1920, էսսե)
 Das Paradies der Anderen (1922, վեպ)
 Der blaue Zizkus (1924, հրատ. 1928, դրամա)
 Die bunte Lampe (1928)
 Rede der Kindesmörderin (1928)
 Rhabarber (1930, հրատ. 1973, դրամա)
 Der Enkel des Golem (1934, դրամա)
 Prager Rhapsodie, 1։ Helldunkle Strophen (1938, բանաստեղծություն, առաջաբանը՝ Ստ. Ցվեյգի)
 Prager Rhapsodie, 2։ Das Antlitz der Mutter (1938)
 Blaugast (1939, վեպ)
 Monika. Dreizehn Kapitel Liebe aus der Holle (1944, վիպակ, հրատ. 1988)
 Bunterbart verkauft Gespenster (հրատ. 1973, դրամա)
 Der Gefangene։ Gedichte eines alten Mannes (հրատ. 1988, բանաստեղծություն)

Ծանոթագրություններ

Գրականություն 
 Loužil J. Paul Leppin (1878—1945)։ Literární pozůstalost. Praha։ Lit. archiv Nár. muzea, 1963։
 Hoffmann D.O. Paul Leppin։ eine Skizze mit einer ersten Bibliographie der Werke und Briefe. Bonn։ Bouvier, 1982։

Արտաքին հղումներ 
   
   
 Тимошкин А. Феномен и трагедия пражского многоязычия // Новое литературное обозрение. — 2004. — Вып. 68. 

Չեխ գրողներ
Չեխ արձակագիրներ
Չեխ դրամատուրգներ
Չեխ բանաստեղծներ
Չեխ թարգմանիչներ
20-րդ դարի բանաստեղծներ
Բանաստեղծներ այբբենական կարգով